OpenLLM-France/wikimedia huggingface dataset:
# Linxia Hui Prefektura autonomoa

Linxia Hui Prefektura autonomoa (txinera sinplifikatuz: 临夏回族自治州; pinyineraz: Línxià Huízú Zìzhìzhōu), Gansu probintzian kokatutako Prefektura autonomoa da. Guztira, 1.942.000 biztanle inguru dauzka 2007ko erroldaren arabera eta 8.116,6 kilometro koadroko azalera.

## Banaketa administratiboa

* Linxia Hiria (临夏市; Línxià Shì)
* Linxia Konderria (临夏县; Línxià Xiàn)
* Kangle Konderria (康乐县; Kānglè Xiàn)
* Yongjing Konderria (永靖县; Yǒngjìng Xiàn)
* Guanghe Konderria (广河县; Guǎnghé Xiàn)
* Hezheng Konderria (和政县; Hézhèng Xiàn)
* Dongxiang Konderri autonomoa (东乡族自治县; Dōngxiāngzú Zìzhìxiàn)
* Jishishan Bonan, Dongxiang eta Salar Konderri autonomoa (积石山保安族东乡族撒拉族自治县; Jīshíshān bǎo'ānzú dōngxiāngzú sālāzú Zìzhìxiàn)

## Ikus, gainera

* Gansu probintziaren banaketa administratiboa

## Kanpo estekak

* (Txineraz) Linxia Hui Prefektura autonomoko gobernuaren webgunea.
* Datuak: Q1001396
* Multimedia: Linxia Hui Autonomous Prefecture / Q1001396
# Bridget Driscollen heriotza

Bridget Driscollen heriotza (c. 1851 – 1896ko abuztuaren 17a) Britainia Handian auto batek harrapatuta hildako oinezko baten lehen kasua izan zen. Driscoll, 44 urtekoa, bere alaba May eta bere lagun Elizabeth Murphyrekin Londresko Crystal Palaceko lurretan paseatzen ari zela, Dolphin Terrace zeharkatu zutenean, Anglo-French enpresako auto batek harrapatu zuen, kotxearen erakustaldia eskaintzen ari zirela. Lekuko batek azaldu duenez, autoak "erritmo ausartegian bidaiatu zuen, suhiltzaileen kamioi batek bezala".
Autoaren gehienezko abiadura 13 km/h-koa zen arren, nahita 6,4 km/h-ra mugatu zen, gidariak, Arthur James Edsall Upper Norwoodekoak, adierazi zuenez. Bere bidaiariak, Forest Hilleko Alice Standingek, motorra tuneatu zuela argudiatu zuen, autoa azkarragoa izan zedin, baina beste taxi gidari batek autoa aztertu eta 7,2 km/h-ko abiadura (4,5 milia orduko) gainditzeko gai ez zela esan zuen, abiadura txikiko uhal-motore baten ondorioz. Talka Parlamentuko lege berri batek autoen abiadura muga orduko 14 miliara (23 km/h) igo eta aste gutxira gertatu zen; lehenago 2 milia orduko zen hirietan eta 4 milia orduko landa-eremuan.
Epaimahaiak heriotza istripua izan zela ebatzi zuen sei orduko ikerketa baten ostean. Percy Morrison forentseak (Surreyko Croydon herrikoa) "horrelakorik berriro ez gertatzea" espero zuela esan zuen. 2010eko kalkulu baten arabera 550.000 pertsona hil ziren jada Erresuma Batuko errepideetan.

## Erreferentziak

* 1 2 3 (Ingelesez) McFarlane, Andrew. (2010-08-17). «The UK's first fatal car accident» BBC News (Noiz kontsultatua: 2020-09-26).
* ↑ (Ingelesez) McFarlane, Andrew. (2010-08-17). «The UK's first fatal car accident» BBC News (Noiz kontsultatua: 2020-09-26).

## Kanpo estekak

* Datuak: Q101717588
# Bridget Riley

Bridget Louise Riley (Londres, Ingalaterra, 1931ko apirilaren 24a -) britainiar pintorea da.
Op Art arte-mugimenduko margolari aipagarrienetako bat da.

## Biografia

Forma abstraktuzko irudi konplexuak sortu zituen, efektu optiko deigarriak lortzeko.
Bridget Riley Londresen jaio zen eta Londresen bertan egin zituen ikasketak; marrazkilari gisa espezializatu zen. 1950eko hamarraldiaren bukaerako lanetan Georges Seuraten puntillismoaren eragina antzeman daiteke. Izan ere, Maurice de Sausmarez pintoreak Rileyren obraren miresle handia zen Seurat aztertzera bultzatu baitzuen. Dena dela, Rileyk 1960ko hamarraldian egin zituen koadro abstraktuen bidez lortu zuen ospea.
Hasierako etapa puntillistaren ondoren, 1960tik aurrera kolore laueko eta gainalde zabaleko pintura egin zuen, zuri-beltzeko obra ugari egiten hasi aurretik, 1961-1965 bitartean. Aurrerago, bigarren aldian, forma geometrikoko sailak egin zituen, batetik bestera tamaina eta forma pittin bat aldatuz, mugimendua adierazteko. Horren erakusgarri aipagarrienetako bat Fall (Erorikoa) da (1963, Londres). 1960ko hamarraldiaren bukaeran beste mekanismo optiko batzuk saiatu zituen: kolore osagarri garbiko lerroak bata bestearen ondoren margotuz kolore banakoen pertzepzio argia aldatzen zuen.
1970eko hamarraldian zehar kolore-gama zabaldu zuen, zuria eta beltza barnean zirela. Abstrakzio-maila handia bada ere, Rileyren obrek bere munduaren ikuspegia erakutsi nahi dute, Egiptoko bidaia baten ondoren 1980an egin zuen pintura-sailean ikus daitekeen bezala.
Rileyk eragin handia izan du Op Art joeraren bilakaeran; eragin handia izan zuen herrialde askotako artistengan, eta laguntzaile asko izan zituen, haren lanak haren diseinu eta argibideen arabera bukatzen zituztenak. XX. mende bukaerako arte gehienean bezala, Rileyren obran ere lanaren osagai kontzeptuala lanaren beraren nolakotasun indibiduala baino garrantzitsuagoa izatera iritsi zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q234449
* Multimedia: Bridget Riley / Q234449
# Bridget Fonda

Bridget Jane Fonda (Los Angeles, Kalifornia, 1964ko urtarrilaren 27a) estatubatuar aktore bat da. Peter Fonda aktorearen alaba, Jane Fondaren iloba eta Henry Fondaren biloba da.

## Filmografia

Filma :
| Urtea | Filma | Pertsonaia | Oharrak |
| 1969 | Easy Rider | Komunako neskatoa (krediturik gabe) | |
| 1987 | Aria | Maitalea | Segment: "Liebestod" |
| 1988 | You Can't Hurry Love | Peggy Kellogg | |
| 1988 | Gandahar | Narratzailea (ahotsa) | |
| 1989 | Scandal | Mandy Rice-Davies | |
| 1989 | Shag | Melaina | |
| 1989 | Strapless | Amy Hempel | |
| 1990 | Frankenstein Unbound | Mary Wollstonecraft Godwin | |
| 1990 | The Godfather Part III | Grace Hamilton | |
| 1991 | Iron Maze | Chris Sugita | |
| 1991 | Drop Dead Fred | Annabella (krediturik gabe) | |
| 1991 | Out of the Rain | Jo | |
| 1991 | Doc Hollywood | Nancy Lee Nicholson | |
| 1992 | Leather Jackets | Claudi | |
| 1992 | Single White Female | Allison Jones | |
| 1992 | Singles | Janet Livermore | |
| 1992 | Army of Darkness | Linda | |
| 1993 | Bodies, Rest & Motion | Beth | |
| 1993 | Point of No Return | Maggie Hayward / Claudia Anne Doran / Nina | |
| 1993 | Little Buddha | Lisa Conrad | |
| 1994 | It Could Happen to You | Yvonne Biasi | |
| 1994 | The Road to Wellville (filma) | Eleanor Lightbody | |
| 1994 | Camilla | Freda Lopez | |
| 1995 | Rough Magic | Myra Shumway | |
| 1995 | Balto | Jenna (ahotsa) | |
| 1996 | City Hall | Marybeth Cogan | |
| 1996 | Grace of My Heart | Kelly Porter | |
| 1997 | Touch | Lynn Marie Faulkner | |
| 1997 | Mr. Jealousy | Irene | |
| 1997 | Jackie Brown | Melanie Ralston | |
| 1998 | Break Up | Jimmy Dade | |
| 1998 | Finding Graceland | Ashley | |
| 1998 | A Simple Plan | Sarah | |
| 1999 | Lake Placid | Kelly Scott | |
| 2000 | South of Heaven, West of Hell | Adalyne Dunfries | |
| 2001 | Delivering Milo | Elizabeth | |
| 2001 | Monkeybone | Julie McElroy doktorea | |
| 2001 | Kiss of the Dragon | Jessica Kamen | |
| 2001 | The Whole Shebang | Val Bazinni | |
Telebista :
| Urtea | Filma | Pertsonaia | Oharrak |
| 1989 | Jacob Have I Loved | Louise Bradshaw | Telefilma |
| 1989 | 21 Jump Street | Molly 'Moho' Chapman | Atala: "Blinded by the Thousand Points of Light" |
| 1989 | The Edge | Dorite | HBO kateko lehenbiziko atala |
| 1997 | In the Gloaming | Anne | Telrfilma |
| 2001 | Night Visions | Mary | Atala: "The Occupant" |
| 2001 | No Ordinary Baby | Linda Sanclair | Telefilma |
| 2002 | The Chris Isaak Show}} | Stephanie Furst | 4 atal |
| 2002 | Snow Queen | Snow Queen | Telesaila |

## Kanpo estekak

* Bridget Fonda aktorearen IMDBko fitxa irakurgai (Ingelesez)
* Datuak: Q913872
* Multimedia: Bridget Fonda / Q913872
# Bridget Bevan

Bridget Bevan (Vaughan ezkondu aurretik ) (1698ko urriaren 30ean bataiatua - 1779ko abenduaren 11n), Madame Bevan bezala ere ezaguna, galestar hezitzailea eta ongile publikoa izan zen. Griffith Jones apaiz anglikano ebanjelikoaren hezkuntza lanaren eta hark fundatu zuen eskola ibiltari sistemaren defendatzaile nagusia izan zen.
# Ben Hogan

William Ben Hogan (Stephenville (Texas), 1912ko abuztuaren 13a - Fort Worth (Texas), 1997ko uztailaren 25a) estatubatuar golf-jokalari profesionala izan zen. Golfaren historiako jokalari onenetako bat da, hirurogei txapelketa baino gehiago irabazitakoa. Lau aldiz irabazi zuen Estatu Batuetako Opena (1948, 1950, 1951, 1953), bitan Professional Golfers' Association lehiaketa (1946, 1948), beste bi aldiz Masterra (1951, 1953), eta behin Britainia Handiko Opena (1953). 1940tik 1942ra eta 1946tik 1948ra, diru gehien irabazi zuen estatubatuar golf-jokalaria izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q365626
* Multimedia: Ben Hogan / Q365626
# Ben Hope

Ben Hope, Eskoziako gaeleraz: Beinn Hòb, Eskoziako Highland eskualdearen ipar-mendebaldean dagoen mendi bat da, Sutherland barrutian. Munro mendi kategoriatik iparraldeena dagoena da. 927 metroko garaiera du.

## Kanpo estekak

* Datuak: Q816520
* Multimedia: Ben Hope / Q816520
# Ben Johnson

Ben Johnson hau izan daiteke:
* Ben Jonson (1572-1637), olerkari eta drama-idazlea.
* Ben Johnson (1918-1990), estatubatuar aktorea.
* Ben Johnson (1961-), jamaikar-kanadar atleta.
# Ben Hill konderria (Georgia)

Ben Hill konderria (ingelesez: Ben Hill County) Georgiako konderri bat da, Ameriketako Estatu Batuetan. Hiriburua Fitzgerald da. 2010eko zentsuaren arabera 17.634 biztanle zituen, Ben Hill kilometro koadroko azaleran.

## Geografia

Ben Hill konderriak 657,62 kilometro koadro ditu. Horietatik 9,81 ura dira. Beste 647,81 lurra dira. Biztanleria dentsitatea 0,04 da.

## Demografia

2010eko zentsoan bizi ziren 17.634 pertsonetatik 11.190 txuriak edo hispanoak dira. Horietatik hispano edo latino kategorian 1.026 dira. 6.087 beltzak edo afroamerikarrak. 47 amerikar natiboak ziren eta 2 Hawaii edo Pazifikoko irletako natiboak. 120 asiarrak ziren. Bestelako arraza bat kategorian 15 biztanle daude. Bukatzeko euren burua arraza bat baino gehiagotan 173 pertsonek kokatzen zuten.

### Biztanleria piramidea
## Kanpo estekak

* Datuak: Q111867
* Multimedia: Ben Hill County, Georgia / Q111867
# Ben Halloran

Ben Halloran (1992ko Ekainaren 14a - ) Australiako futbolaria da.

## Selekzio nazionala

Australiako selekzioarekin :
| Urtea | Partida | Gol |
| 2014 | 6 | 0 |
| Guztira | 6 | 0 |

## Erreferentziak

* ↑ National Football Teams

## Kanpo loturak

* (Japonieraz) J.League Data Site
* Datuak: Q4885777
* Multimedia: Ben Halloran / Q4885777
# Ben Jones

Ben Joseph Jones (Carriere, Saint Andrew, 1924ko abuztuaren 20a - ibidem, 2005eko otsailaren 10a) grenadar politikaria izan zen. Grenadako lehen ministroa izan zen 1989tik 1990era.
Bigarren Mundu Gerran, Haizealdeko Uharteetako batailoian izena eman zuen, eta, gerra amaitzean, bederatzi urtez aritu zen Arubako petrolio-findegietan. Ondoren, Erresuma Batura joan zen zuzenbidea ikastera. 1964an itzuli zen Grenadara, eta gobernuaren zerbitzura lan egin zuen magistratu gisa eta Kanpo Arazoetako Ministerioan. 1984an diputatu aukeratu zuten Alderdi Nazional Berriaren hautagaitzan, eta Herbert Blaize lehen ministroak Kanpo Arazoetako ministro izendatu zuen.
Jones 1989ko abenduan bihurtu zen lehen ministro, Blaize hil ondoren. Karguan egon zen 1990eko martxoko hauteskundeak galdu zituen arte.
# Luma gorakor

Prozesu magmatiko anomaloak (ozeano-gandorretatik eta subdukzio-eremuetatik urrun gertatzen direnak) azaltzeko XX. mendean iradoki zen eredua da luma gorakorren eredua. Honek, hasiera- hasieratik eztabaidak sortu izan ditu munduko geologo ezberdinen artean.
Plaka-tektonikoaren teoria plazaratu zenean, konbekzio-korronteen eredua izugarri trinkotu zen eta honek, plaka-tektonikoaren jokaera askori azalpen logikoa eman zion, batez ere, konbekzio-korronte gorakor eta beherakorrak izan ziren azalpenetarako erabilienak. Hala ere, zenbait prozesu magmatiko anomalo azalpen hauetatik kanpo geratu ziren, beraz, hauei irteera logikoa emateko luma gorakorren eredua proposatu zen. Proposatu zen egunetik gaur egun arte, eredu honek zenbait hobekuntza eta aldaketa jasan ditu.
Luma gorakorren eredua prozesu magmatiko anomaloak azaltzeko teoria bezala proposatu zuen J.T.Wilsonek 1963. urtean. Honen arabera, mantuan kokatzen zen puntu bero baten gainean plaka tektoniko bat kokatzen zenean, Hawaii bezalako kate bolkanikoak sortzen ziren. Ideia horri azalpen fisikoa ematen saiatu zen Morgan, Honek kontuan hartu zuen, luma gorakorrak mantutik azaleraino igotzen ziren mantuko arroka multzoak zirela, orduan, puntu beroak luma gorakorren azaleko ondorioak zirela adierazi zuen.
Morganen arabera, plaka tektonikoak luma gorrakorrek litosferaren aurkako talken ondorioz eta plaken mugetan sortzen ziren esfortzuen ondorioz jasaten zuten mugimendua. Orduan, luma gorakorrak konbekzio-eredu nagusi bezala finkatu ziren. Beraz, mantuko arroka beroen tximiniak kontsidera daitezke luma gorakorrak, non tenperatura altuek mantuko materia solidoaren dentsitatea jaisten dute eta horrek materiaren igoera ahalbidetzen du, litosferara iritsi arte.
Luma gorakorrak 2 zati nagusitan banatzen zirela. Lehenik eta behin, tximinia edo zutabearen burua, litosferarekin kontaktuan jartzen dena eta bataz beste 1000 km- ko diametroa duena. Bestetik, zutabea, sorrera-eremuarekin, nuklleo eta mantuaren arteko muga, burua lotu egingo duena. Gainera, ikerketa ezberdinek adierazi dute lumaren eta inguruko arroken arteko tenperatura diferentzia 200 °C.koa dela gutxi gora behera.
Horrez gain, lumen buruak litosferara heltzean norabide guztietan erradialki zabalduko dira eta basalto-plataforma erraldoiak eratuko dituzte (LIP). Ondoren, burua difuninatu eta zutabea izango da litosferaren kontra bukatuko dena. Zutabean tenperatura aldaketak gune mugatuan emango dira eta Hawaii bezalako bolkan-kateak eratuko dira.

## Kanpo estekak

* Datuak: Q878045
* Multimedia: Mantle plumes / Q878045
# Lumaco

Lumaco Txileko hegoaldeko komuna eta hiri bat da. Araucanía eskualdeko Malleco probintzian kokatuta dago. 2002ko erroldan, 11.405 biztanle zituen.

## Toponimia

Lumaco hitzak Mapudungunez luma-ura esan nahi du.

## Kanpo estekak

* Datuak: Q16914
* Multimedia: Lumaco (commune) / Q16914
# Lumber Bridge (Ipar Carolina)

Lumber Bridge Ipar Carolinako herri bat da. Robeson konderrian kokatua dago. 2010ean 94 biztanle zituen, 1,74 kilometro koadrotan banatuta.

## Ikus, gainera

* Robeson konderria

## Kanpo estekak

* Datuak: Q2023390
# Luma apaingarri

Luma apaingarri edo motots esaten zaio kolore desberdinetako lumekin modu artifizialean eraikitzen den apaingarriari, forma desberdinak emanez.
Antzinakoen artean, mototsa zaldunaren kaskoa eta infanteria apaintzea zen, eta bere koloreetan legioak, zenturiak, dekuriak eta abar bereizteko balio zuen. Zalditeriakoa infanteriakoa baino altuagoa zen eta, oro har, luma gorriak erabiltzen zuten. Zaldi-zurdazko apaingarriak ere izan ziren, eta horietako bi edo hiru eramaten zituzten, gradu militarrak bereizteko, agian.

## Kanpo estekak

* Datuak: Q1755375
* Multimedia: Hackles (feather ornaments) / Q1755375
# Lumatxa

Lumatxa, baita ere edredoi, hegazti batzuen lumaz (gehienetan Anseriformes familiakoak) edo antzeko materialez egindako bururdi edo oherako estalkia da. Jada bikingoen aroan erabiliak, XVI.(16.) mendetik aurrera Europatik hedatu ziren. Estimatuenak eiderren lumatxaz egindakoak daude.

## Erreferentziak

* ↑ Zehazki hiztegia
* ↑ Harluxet Hiztegi Entziklopedikoa. Edredoi. .
* ↑ mnn.com. Were any animals harmed in the making of my new down comforter and feather pillows?. .

## Kanpo estekak

* Datuak: Q2021327
* Multimedia: Duvets / Q2021327
# Luma estilografiko

Luma estilografikoa marrazketa tekniko eta idazketa tresna bat da, nagusiki urez osatutako tinta likidozko biltegi bat duena.
Tinta biltegiaren barruan geratzen da presio atmosferikoaren ondorioz, eta lumatxoa elikatzen du (papera ukitzen duen pieza) kapilaritate bidez (likidoak hodi zabal batetik estu baterantz doaz, fisikaren lege bat).
Izen hau, gizakiak, horretarako erabili zituen lehen tresnak, hegazti lumak eta kalamuak izan zirelako.
# Lumarzo

Lumarzo Italiako udalerri bat da. Genovako probintzian kokatuta dago, Liguria eskualdean. 1.419 biztanle ditu, 25,51 kilometro koadroko azaleran banatuta.

## Mugakideak

Lumarzok honako udalerri hauekin egiten du muga:
Bargagli Davagna Sori Torriglia Neirone Uscio

## Kanpo estekak

* Datuak: Q267268
* Multimedia: Lumarzo / Q267268
# Lumapas

Lumapas Bruneiko Brunei eta Muara barrutian kokatua dagoen mukim edo azpibarrutia da. Brunei eta Muara barrutiko hegoaldean kokatua dago.

## Mugak

Ur azpibarrutiak eta Kianggeh azpibarrutia ditu iparraldean, Kota Batu azpibarrutia eta Pulau Berambang, azken azpibarruti honetako uhartea, iparraldean eta ekialdean. Limbang Sarawak estatu malaysiarrekoa, ekialdean eta hegoaldean, Pengkalan Batu azpibarrutia, mendebaldean, eta Kilanas azpibarrutia mendebaldean eta iparraldean.

## Herrixkak

* Kampong Kupang
* Kampong Putat
* Kampong Pengkalan Batang
* Kampong Kasat
* Kampong Buang Sakar
* Kampong Tarap Bau
* Kampong Bukit Merikan
* Kampong Lupak Luas
* Kampong Sungai Asam
* Kampong Buang Tengkorok
* Kampong Sengkirap (Buang Tengkoroken zati batetatik osatzen dabilena)
* Kampong Lumapas A
* Kampong Lumapas B
* Kampong Pancur
* Kampong Kelugus

## Beste toki batzuk

* Jong Batu, Brunei ibaian dagoen uhartea.

## Kanpo estekak

* Datuak: Q2364560
* Multimedia: Lumapas / Q2364560
# Lumbarda

Lumbarda Kroaziako udalerri bat da, Dubrovnik-Neretva eskualdean. Azken zentsuaren arabera 1.209 biztanle zituen.

## Kanpo estekak

* Datuak: Q1018611
* Multimedia: Lumbarda / Q1018611
# Beira esmerilatu

Beira esmerilatua esmeril-hautsezko zorrotadaz edo azido fluorhidrikoz tratatutako beira da. Beira zeharrargia egiteko eragina du, hau da, argia sakabanatzeko aukera ematen du, baina irudiak ez ditu uzten argi eta garbi ikusten.

## Erreferentziak

* ↑ «Beira esmerilatu», Euskalterm terminologia banku publikoa

## Kanpo estekak

* Datuak: Q2878056
* Multimedia: Frosted glass / Q2878056
# Beira (argipena)

Beira hitzak erabilpen ezberdinak ditu:

## Leku izenak

* Beira, Portugalgo eskualde baten izena da.
* Beira, Portugalgo fregesia baten izena da.
* Beira, Mozambikeko hiri baten izena da.

## Bestelakoak

* Beira, Oiartzungo musika taldea.
* Beira, antilope baten izena da (Dorcatragus megalotis)
* Beirako Printzea, Portugalgo erret etxearen titulu bat da.
* Beira Trenbide Konpainia, Mozambikeko tren konpainia baten izena da.
* Beira, Eskoziako zeltiar mitologian jainko guztien ama da.
# Beira (musika taldea)

    Artikulu hau musika taldeari buruzkoa da; beste esanahietarako, ikus «Beira (argipen)».
Beira Oiartzunen sorturiko musika taldea da, Jon Martin bertsolariak eta Igor Arruabarrena gitarristak. 2006an elkartu baziren ere 2013an eman zioten forma proiektuari eta ordutik hiru disko atera dituzte.

## Taldekideak

* Jon Martin, ahotsa
* Irati Odriozola, ahotsa eta koruak
* Igor Arruabarrena, gitarra
* Urtzi Olaziregi, baxua
* Garikoitz Amundarain, gitarra eta teklatuak
* Mikel Arruabarrena, bateria

## Diskografia

* Dena ez denean ezer (2013, Lanku)
* Margotu berria (2016, Baga-Biga)
* Braillean (2017, autoekoizpena)

## Erreferentziak

* ↑ Beira. (Noiz kontsultatua: 2017-12-09).
* ↑ Braillean. (Noiz kontsultatua: 2017-12-09).
* ↑ Beira: "Gure kantu bakoitzak bere bide propioa egiten du". (Noiz kontsultatua: 2018-01-11).

## Kanpo estekak

* Datuak: Q31189055
# Beira (Portugal)

    Artikulu hau Portugalgo eskualde historikoari buruzkoa da; beste esanahietarako, ikus «Beira (argipena)».
Beira Portugalgo eskualde historiko bat da, herrialdearen erdialdean dagoena. Erdialdeko eskualdearikn bat egiten du. XIX. mendera arte, herrialdeko sei eskualdeetako bat izan zen.
* Aveiro
* Leiria
* Coimbra
* Guarda
* Viseu
* Castelo Branco

## Kanpo estekak

* Datuak: Q814828
* Multimedia: Beira (medieval province) / Q814828
# Beira ijeztua

Beira ijeztua kolpeen aurka gogorra den beira mota bat da.

## Historia

Behin, Edouard Benedictus asmatzaile frantziarrari laborategiko ontzi bat erori zitzaion. Kristala txikituta geratu zen; txikituta baina bat eginda. Nitrozelulosa soluzio bat zeukan ontziak, lurrundu ondoren beiraren inguruan geruza moduko bat osatu zuena. Puskatu ondoren beira zatiak bat eginda atxikitzen zituen substantzia aurkitu zuen, baina orduan ez zitzaion aplikazio praktikorik bururatu.
Handik urte batzuetara, 1903an, Benedictusek jakin zuen auto istripu batean haizetakoaren kristal hautsiek neskato bati aurpegia desitxuratu ziotela. Lurrera eroritako matrazaren irudia etorri zitzaion burura. 24 orduan, urte batzuk lehenago ausaz aurkitutako soluzioaren antzeko zeluloide itsasgarria lortu zuen, eta haren bidez kristalezko bi xafla itsatsi zituen.

## Erreferentziak

* 1 2 Nagore Irazustabarrena, «Bi istripu, parabrisaren jatorri», Argia, 2014-10-12, CC-BY-SA lizentzia

## Kanpo estekak

* Datuak: Q2086307
* Multimedia: Laminated glass / Q2086307
# Beira-trantsizioko tenperatura

Beira-trantsizioko tenperatura (Tg) material beiratsuetan pseudotrantsizio termodinamikoa gertatzen den tenperatura da; beraz, beiretan, polimeroetan eta bestelako material ez-organiko amorfoetan gertatzen da. Horrek esan nahi du, termodinamikoki hitz eginez, ez dela berez trantsizioa. Tg nahiko modu sinplean uler daiteke tenperatura horretan polimeroak dentsitatea, gogortasuna eta zurruntasuna gutxiagotzen dituela entenditzen bada; gainera, haren elongazio-portzentaia nabarmen murrizten da.
Materialaren urtutako egoeraren eta egoera zurrunaren arteko tenperatura da. Tg-ren azterketa konplexuagoa da polimeroen kasuan, molekula txikietako beste edozein materialetan baino.
Tg-aren gainetik molekulen bigarren mailako loturak molekulen mugimendu termikoa baino askoz ahulagoak dira; horregatik, polimeroa gomatsu bihurtzen da eta elastikotasuna eta hausturarik gabeko deformazio plastikorako gaitasuna hartzen ditu. Portaera hori polimero termoplastikoei dagokie bereziki, eta ez da gertatzen polimero termoegonkorretan.
Polimero termoplastiko guztiek Tg bat dute, amorfoak edo erdikristalinoak izan. Berotzean, polimero amorfoek trantsizio bakarra dute: Tg. Polimero erdikristalinoek bi dituzte: Tg eta kristalen urtze-tenperatura (Tm).
Oso balio garrantzitsua da Tg polimeroen ingeniaritzan, plastikoaren laneko tenperatura adierazten baitu, eta, beraz, zehazten du plastiko jakin bat aplikazio jakin baterako erabil daitekeen.

## Erreferentziak

* ↑ «ZT Hiztegi Berria» zthiztegia.elhuyar.eus (Noiz kontsultatua: 2020-11-21).

## Kanpo estekak

* Datuak: Q10384164
# Beira-zuntz

Beira-zuntza zuntz artifizial inorganikoa da, osaera kimikoa beira arruntaren antzekoa duena. Beira urtua tinkatuz lortzen da, oso hari meheetan. Beira zuntzaz material bakartzaile akustikoak, elektrikoak, eta termikoak egiten dira. Polimeroekin, poliesterrarekin esate baterako, nahasten da egitura zurrunak egiteko. Besteak beste, itsasontziak egiteko erabiltzen da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018/2/11 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskalterm: [Hiztegi terminologikoa] [2002] eta [Arkitektura hiztegia] [2022]

## Kanpo estekak

* Datuak: Q5861
* Multimedia: Glass fibers / Q5861
# Beira (Carral)

Santa Mariña de Beira, Espainiako Galizia autonomia erkidegoko Carral udalerrian dagoen parrokia bat da, Coruñako probintzian. 2016an 466 biztanle zituen.
* Datuak: Q11011129
* Multimedia: Beira, Carral / Q11011129